Държавен вестник, бр. 49, 2009 г., стр. 83

Б Р О Й  49
Д Ъ Р Ж А В Е Н   В Е С Т Н И К
С Т Р .  83
5. наименование на сорта за консервация;
6. думите “сорт за консервация”;
7. район на произход;
8. обозначаване района на производство в слу-
чаите, когато той е различен от района на про-
изход;
9. идентификационен (референтен) номер на
партидата, даден от лицето по т. 2, което отгова-
ря за опаковането и поставянето на етикети;
10. декларирана нетна или брутна маса или брой
семена;
11. когато семената са дражирани, гранулира-
ни или инкрустирани, посочва се естеството на
субстанциите/ добавките, както и приблизител-
ното съотношение между масата на капсулите и
чистите семена или общата маса.”
Допълнителна разпоредба
§ 10. С тази наредба се въвежда Директива
на Комисията 2008/62/ЕО от 20 юни 2008 г.,
уреждаща някои дерогации за признаване на
земеделски местни видове и сортове, които са
естествено адаптирани към местните и регио-
налните условия и са застрашени от генетична
ерозия, и търговията със семена и семена от
картофи на тези местни видове и сортове (ОВ,
L 162/13), чл. 10 до чл. 20.
Преходни и заключителни разпоредби
§ 11. Навсякъде думите “Министерство на
земеделието и горите”, “Министерство на зе-
меделието и продоволствието”, “министъра/
ът на земеделието и горите” и “министъра/ът
на земеделието и продоволствието” се заме-
нят съответно с “Министерство на земедели-
ето и храните” и “министъра/ът на земедели-
ето и храните”.
 § 12. Наредбата влиза в сила от деня на об-
народването є в “Държавен вестник”.
Министър: В. Цветанов
8759
Наредба за изменение и допълнение на На-
редба № 16 от 2008 г. за търговия на посевен
материал от картофи на пазара на Европей-
ския съюз (ДВ, бр. 54 от 2008 г.)
§ 1. В чл. 32 се правят следните изменения и
допълнения:
1. В ал. 5 се създава изречение второ:
“Сертификатът има срок на действие до края
на есенно-зимния период (през който се извър-
шва трайно съхранение на наличните количес-
тва семена от картофи).”
2. В ал. 6 се създава изречение второ:
“Когато резултатите от окачествяването
показват съответствие с изискванията по при-
ложение № 2, издава се нов сертификат със срок
на действие съгласно ал. 5, върху официалния
етикет на опаковките по приложение № 4, раз-
дел I, този факт се отбелязва ( по т. 8). Когато
опаковките и етикетите на семената от парти-
да, на която предстои ново окачествяване, са
повредени или с лош търговски вид, партидата
се преразфасова в нови опаковки, издават се нови
етикети от ИАСАС, извършва се окачествява-
не на семената и се издава нов сертификат със
срок на действие съгласно ал. 5.”
3. Създава се ал. 7:
“(7) Сертификатите по ал. 5 и 6 след изти-
чането на срока им на действие се считат за
невалидни.”
§ 2. Създават се чл. 43а—43л:
“Чл. 43а. (1) За местни сортове и сортове,
които са естествено адаптирани към местните
или за съответния район условия, застрашени
от генетична ерозия, предназначени за консер-
вация “in situ” и трайно използване на растител-
ни генетични ресурси, вписани в Официалната
сортова листа (ОСЛ) на Република България
като “сортове за консервация” и принадлежа-
щи към растителния вид картофи, се прилагат
изключения от изискванията на наредбата от-
носно производството, сертификацията и тър-
говията със семена от тези сортове.
(2) Всички останали изисквания за производ-
ство, сертификация и търговия на семена от
“сортове за консервация ” извън посочените в
чл. 43б—43л са по реда на тази наредба.
Чл. 43б. (1) За семена от “сортове за консер-
вация” се допускат изключения от условията за
сертифициране, приложими за растителния вид
картофи, съгласно чл. 8 на наредбата, и могат
да се предлагат на пазара, когато са спазени изис-
кванията по ал. 2 и 3.
(2) Семената на “сортове за консервация” се
сортоподдържат съгласно възприетите практи-
ки (методи) и схеми за сортоподдържане на
сорта от лицата по чл. 26 ЗППМ при спазване
изискванията по чл. 27, ал. 1 ЗППМ.
(3) Семената на “сортове за консервация”,
принадлежащи към картофите, се сертифици-
рат от производителите на семената, когато
отговарят на следните условия:
1. имат задоволителна сортова чистота, ус-
тановена при извършване на полска инспекция
(съответните прегледи); не е задължителна
официална полска инспекция (прегледи) от
инспектори на ИАСАС;
2. съответстват на изискванията за посевни
качества на семена от картофи категория “сер-
тифицирани семена” (класи “А” и “Б”) чрез про-
ведено окачествяване за установяване съответ-
ствието с изискванията на приложение № 2.
(4) Семената от картофи по ал. 3 се прид-
ружават от фитосанитарен (растителен) пас-
порт, издаден от НСРЗ в съответствие с На-
редба № 1 от 1998 г. за фитосанитарен конт-
рол (ДВ, бр. 82 от 1998 г.).
(5) По искане на производителя полската
инспекция и окачествяването могат да се из-
вършат от инспектори на ИАСАС.
Чл. 43в. (1) Семената от картофи от “сорт за
консервация ” могат да бъдат произвеждани и
сертифицирани само в района на произход, оп-